section_heading: Adaptacija
paragraph_text: 15. prosinca 2006. godine izašla je filmska adaptacija knjige. Film u kojem glume Edward Speleers (Eragon), Jeremy Irons (Brom) i John Malkovich (Galbatoriks), adaptacija je Stefena Fangmeiera, a producirala ga je tvrtka 20th Century Fox. Scenarij je napisao Peter Buchman. Veći dio filma sniman je u Mađarskoj i Slovačkoj. Trenutno se na svjetskim listama nalazi na 245. broju jer ga niti publika niti kritičari nisu oduševljeno prihvatili. 20. ožujka 2007. godine Eragon je izašao na DVD-u. Sam Paolini nije puno govorio o filmu nakon njegovog izlaska, ali je izjavio da je uživao u filmu.